Universiteit Stellenbosch bied die MCom (Rekenaarouditering) graad as 'n deeltydse tweejaar-program aan. Die program bestaan uit 'n gedoseerde komponent in die eerste jaargang, asook 'n kort proefskrif en geakkrediteerde artikel oor 'n goedgekeurde onderwerp wat in die tweede jaargang geskryf moet word. Die program hardloop in 'n tweejaarsiklus (met ander woorde, elke tweede jaar) en die volgende program sal in Februarie 2024 in aanvang neem, op voorwaarde dat daar 'n voldoende aantal kwalifiserende aansoeke ontvang word. Die program word slegs in Engels aangebied.
Bywoning by alle sessies, virtueel of andersins, en indiening van opdragte is verpligtend is verpligtend. Die presiese datums en tye van die lesings sal aan die begin van die kursus gekommunikeer word en sal na gesprekke met die klas bevestig word.
Studente word vereis om, gedurende die eerste jaar van studie die, bloklesings twee keer 'n jaar, en dan weer twee keer gedurende die tweede jaar van studie. Bloklesings sal tussen twee tot drie dae duur en kan gedurende die week of oor 'n naweek geskied. Die eerste jaar van die program word met 'n assessering afgesluit en kan op enige plek van die student se keuse geskryf word, maar daar sal van die student vereis word om 'n onafhanklike toesighouer vir die duur van die assessering te reël.
Let ook daarop dat indien u vir die eerste keer by Stellenbosch Universiteit registreer dat u onlangs gewaarmerkte afskrifte van u kwalifikasie by die Registrateurskantoor moet indien en u akademiese rekord moet deur die nagraadse kantoor goedgekeur word voor u kan registreer.
Die benaderde koste van die program kan vanaf die Studentegelde-afdeling van die Universiteit aangevra word. Navrae kan aan studentegelde@sun.ac.za. gerig word. 'n Persoonlike begroting/kwotasie kan op Studente Gelde se webbladsy aangevra word by: http://www.sun.ac.za/english/maties/fees/study-fees.​
Aansoeke sluit op 1 November 2023. Aansoeke is webgebaseerd by die volgende skakel: Aanso​​eke​ . Die aansoeke word deur die Nagraadsekantoor en die Stellenbosch Universiteit se voornemende studente portaal verwerk.
Daar sal ook van studente verwag word om 'n inligtingvorm te voltooi. Dit moet voor 1 November 2023 aan die program ko-ordineerder ge-e-pos word, indien dit nog nie op die aansoekportaal gelaai is nie.
Let asseblief daarop dat slegs 'n beperkte aantal studente tot die program toegelaat kan word. Aansoeke sal in Desember 2023 ingevolge die keuringsbeleid van die Skool vir Rekeningkunde oorweeg word, waarna aansoekers, laat in Desember 2023 of vroeg in Januarie 2024 skriftelik in kennis gestel sal word.